CELEX: 62016TN0871
Language: et
Date: 2016-12-08 00:00:00
Title: Kohtuasi T-871/16: 8. detsembril 2016 esitatud hagi – Spliethoff’s Bevrachtingskantoor versus INEA

3.4.2017   
            
            
               ET
            
            
               Euroopa Liidu Teataja
            
            
               C 104/48
            
         8. detsembril 2016 esitatud hagi – Spliethoff’s Bevrachtingskantoor versus INEA
   (Kohtuasi T-871/16)
   (2017/C 104/68)
   Kohtumenetluse keel: inglise
   
      Pooled
   
   
      Hageja: Spliethoff’s Bevrachtingskantoor BV (Amsterdam, Madalmaad) (esindaja: advokaat Y. de Vries)
   
      Kostja: Innovatsiooni ja Võrkude Rakendusamet (INEA)
   
      Nõuded
   
   Hageja palub Üldkohtul:
   
               —
            
            
               tühistada 17. juuli 2015. aasta otsus, millega kostja lükkas tagasi hageja ettepaneku hankelepingu sõlmimiseks vastuseks konkursikutsele, mis avaldati Euroopa ühendamise rahastu raames 2014. aastal vastu võetud mitmeaastase tööprogrammi alusel;
            
         
               —
            
            
               kohustada kostjat tegema hageja ettepaneku kohta kolme kuu jooksul alates hagiavalduses viidatud Üldkohtu otsuse tegemisest uue otsuse, milles on arvesse võetud Üldkohtu otsust;
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja kaks väidet.
   
               1.
            
            
               Esimese väite kohaselt on hageja ettepaneku hindamisel tehtud ilmne viga.
               
                           —
                        
                        
                           Hageja esitab põhjused, miks oli kostja tema arvates vääralt hinnanud tema ettepanekut lepingu sõlmimise kriteeriumide asjakohasuse, mõju ja kvaliteedi kohta.
                        
                     
         
               2.
            
            
               Teise väite kohaselt on rikutud võrdse kohtlemise põhimõtet.
               
                           —
                        
                        
                           Hageja esitab põhjused, miks tegi kostja tema arvates põhjendamatult vahet heitkoguste vähendamise tehnoloogia kohta esitatud tema ettepanekul ja samasugustel ettepanekutel, mille esitasid tema konkurendid, kelle meetmed valiti rahastamiseks.